SCB ได้เวลาเก็บ! โบรกชี้ผลงาน H2/62 โตเด่น-หุ้น Big cap ยัง Laggard แนะซื้อเป้าสูง 164 บ.
SCB ได้เวลาเก็บ! โบรกชี้ผลงาน H2/62 โตเด่น-หุ้น Big cap ยัง Laggard แนะซื้อเป้าสูง 164 บ
SCB ได้เวลาเก็บ! โบรกชี้ผลงาน H2/62 โตเด่น-หุ้น Big cap ยัง Laggard แนะซื้อเป้าสูง 164 บ
31 ก.ค. 2562

ผู้สื่อข่าวรายงานว่า ธนาคารไทยพาณิชย์ จำกัด (มหาชน) หรือ SCB ณ เวลา 11.16 น. อยู่ที่ระดับ 137.50 บาท บวก 3.00 บาท หรือ 2.23% ด้วยมูลค่าซื้อขาย 755.45 ล้านบาท

บล.โนมูระ พัฒนสิน ระบุในบทวิเคราะห์ว่า  SCB (TP20F 164*) Earnings Outlook: รายงานกำไรไตรมาส 2/62 ที่ 1.09 หมื่นลบ. ลดลง -1% เทียบช่วงเดียวกันของปีก่อน, แต่เพิ่มขึ้น +20% เทียบไตรมาสก่อนหน้าดีกว่าคาด +6% จากรายได้ดอกเบี้ยและค่าธรรมเนียมขึ้น รวมถึงค่าใช้จ่ายโดยรวมลดลง รวมถึง กำไรครึ่งหลังปี 62 จะกลับมาเติบโตอีกครั้ง
โดยมองกลยุทธ์ระยะกลาง – ยาว สู่ Digital leader จะเพิ่มความสามารถแข่งขันที่ดี แม้คาดกำไรปีนี้จะโตเพียง +5% เทียบช่วงเดียวกันของปีก่อนแต่จะเติบโตเด่นในปี 63 ถึง +12.4% เทียบช่วงเดียวกันของปีก่อน
Valuation: มองเป็น Big cap ที่ยัง Laggard ราคาหุ้นอยู่ในจุดที่น่าสนใจโดยซื้อขายที่ PBV 1.18x ต่ำกว่าค่าเฉลี่ยในอดีตที่ 1.36x และต่ำกว่ากลุ่มฯที่ 1.19x
Catalyst: รายงานกำไรไตรมาส 2/62 ที่ 1.09 หมื่นลบ. ดีกว่าคาด +6% โดดเด่นสุดในกลุ่มธนาคารพาณิชย์ขนาดใหญ่ ประกอบกับ คาดบันทึกกำไรพิเศษจากการขาย SCBLIFE ในช่วงครึ่งหลังปี 62 เป็นโอกาสนำกำไรพิเศษมาจ่ายปันผลเพิ่มอีก 0-9.3 บาท/หุ้น จากคาดการณ์ปกติ 5.5 บาท/หุ้น